

REPUBLIKA HRVATSKA

KRAPINSKO – ZAGORSKA ŽUPANIJA

OPĆINA VELIKO TRGOVIŠĆE

**OPĆINSKO VIJEĆE**

KLASA: 021-01/17-01/14

UR.BROJ: 2197/05-17-05-1

Veliko Trgovišće, 20.12.2017.g.

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01-vjerodostojno tumačenje, 129/05, 109/07, 125/08,36/09. ,150/11. 144/12. 19/13. i 137/15.), i članka 35. Statuta općine Veliko Trgovišće («Službeni glasnik Krapinsko – zagorske županije" broj: 23/09. i 8/13.) Općinsko vijeće općine Veliko Trgovišće na 4. sjednici održanoj dana 20. prosinca 2017.g. donijelo je

**P R O G R A M**

**javnih potreba u društvenim djelatnostima**

**op**ć**ine Veliko Trgovišće za 2018. godinu**

Članak 1.

Ovim Programom utvrđuju se javne potrebe u društvenim djelatnostima za općinu Veliko Trgovišće (u daljnjem tekstu: Općina) za čije se ostvarivanje osiguravaju sredstva u Proračunu Općine za 2018. g. (u daljnjem tekstu: Proračun).

Javne potrebe u društvenim djelatnostima Općine, u smislu odredaba stavka prvog ovog članka su javne potrebe u kulturi, sportu, socijalnoj skrbi, brige o djeci i ostalim društvenim djelatnostima kao i one koje su utvrđene posebnim zakonom.

Članak 2.

Javne potrebe u kulturi obuhvaćaju sve oblike promicanja glazbenog, plesnog, kulturnog i umjetničkog stvaralaštva, poticanje i njegovanje tradicijske kulture, razvitka kulturno umjetničkog, glazbenog i plesnog amaterizma te manifestacija na ovom području koje će pridonijeti zaštiti i očuvanju kulturne baštine, razvitku i promicanju kulturnog života te razvijanju svijesti o važnosti tradicije, uključivanjem što većeg broja ljudi, posebno djece i mladih, promociji Općine, međuopćinska, međužupanijska i međunarodna kulturna suradnja.

Za realizaciju programa, projekata i manifestacije iz stavka prvog ovog članka u Proračunu planiraju se novčana sredstva u iznosu od 121.600,00 kn.

Javnom se potrebom utvrđuje i postizanje natprosječnih rezultata udruga u oblasti svog djelovanja, za čiju se realizaciju u Proračunu planiraju sredstva u iznosu od 10.000,00 kn.

Za realizaciju programa, projekata i manifestacija iz stavka 1. i 3. ovog članka sredstva se nositeljima dodjeljuju temeljem javnog natječaja ili javnog poziva.

Javnom potrebom u kulturi utvrđuju se i programi kapitalnih ulaganja u kulturi investicijsko održavanje, adaptacija, prijeko potrebni zahvati, materijalni rashodi i opremanje objekata kulture na području Općine, za čiju se realizaciju u Proračunu planiraju sredstva u iznosu od 10.000,00 kn.

Članak 3.

Javne potrebe u sportu obuhvaćaju programe Sportske zajednice i udruga čije se djelovanje temelji na sportsko-rekreacijskoj, zdravstveno socijalnoj i sl. djelatnosti a nisu uključene u Sportsku zajednicu, kojima se potiče uključivanje u sport što većeg broja građana, osobito djece i mladeži, treninge, natjecateljski i rekreacijski sport, te druge sportske aktivnosti koje su u funkciji unapređenja i čuvanja zdravlja i postizanja psihofizičke sposobnosti građana, za čiju se realizaciju u Proračunu planiraju sredstva u iznosu od 315.000,00 kn.

Javnom se potrebom utvrđuju i aktivnosti mlađih sportaša i nadarenih sportaša te postizanje natprosječnih rezultata udruga, za čiju se realizaciju u Proračunu planiraju sredstva u iznosu od 10.000,00 kn.

Sredstva za realizaciju javnih potreba iz stavka 1. i 2. ovog članka doznačuju se Sportskoj zajednici koja je ista dužna dodijeliti nositeljima putem javnog natječaja ili javnog poziva, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljnjem tekstu: Uredba („Narodne novine“ broj: 26/2015.).

Sportska zajednica dužna je osigurati praćenje realizacije programa i projekata za koje dodjeljuje sredstva, sukladno Uredbi i izvješće podnijeti davatelju financijskih sredstava.

Javnom potrebom u sportu utvrđuju se i programi kapitalnih ulaganja u sportu, investicijsko održavanje, materijalni rashodi, adaptacija, prijeko potrebni zahvati i opremanje sportskih objekata na području Općine, za čiju se realizaciju u Proračunu planiraju sredstva u iznosu od 780.000,00 kn.

Članak 4.

Javnom potrebom u području vatrogastva utvrđuju se aktivnosti vatrogasne zajednice općine Veliko Trgovišće, koje se financiraju po posebnom zakonu i za čiji se rad u 2017.g. planiraju sredstva u iznosu od 340.000,00 kn.

Aktivnosti Hrvatske gorske službe spašavanja također se utvrđuju javnom potrebom, financiraju se po posebnom propisu i za aktivnosti u 2018.g. planiraju se sredstva u iznosu od 3.000,00 kn.

Članak 5.

Javnim potrebama u području socijalne skrbi utvrđuje se redovna djelatnost Crvenog križa, pomoć osobama s posebnim potrebama, zaštita i skrb o starijim osobama, pomoć braniteljima, obiteljima poginulih i nestalih, briga i skrb o djeci – promicanje, razvitak i unapređenje kvalitete života i slobodnog vremena djece, socijalna prava ( potpore za novorođene,sufinanciranje školske kuhinje socijalnih kategorija djece, darovi i novogodišnji pokloni, učeničke i studentske stipendije, sufinanciranje prijevoza učenika i studenata, sufinanciranje prijevoza učenika osnovnih škola), ostale pomoći obiteljima i kućanstvima po posebnim propisima.

Za realizaciju programa iz stavka prvog ovog članka u Proračunu planiraju se novčana sredstva u iznosu od 532.000,00 kn.

Za realizaciju programa i projekata iz stavka 1. ovog članka sredstva se nositeljima dodjeljuju temeljem javnog natječaja ili javnog poziva ili po posebnim propisima.

Članak 6.

Javnim potrebama utvrđuju se programi, projekti i manifestacije koje pridonose obilježavanju, očuvanju i promicanju povijesnih vrednota hrvatskog naroda, projekti koji pridonose psihološkom i socijalnom osnaživanju i podizanju kvalitete života hrvatskih branitelja i članova njihovih obitelji.

Za realizaciju programa, projekata i manifestacije iz stavka prvog ovog članka u Proračunu planiraju se novčana sredstva u iznosu od 5.000,00 kn.

Za realizaciju programa, projekata i manifestacija iz stavka 1. i 2. ovog članka sredstva se nositeljima dodjeljuju temeljem javnog natječaja ili javnog poziva.

Članak 7.

Javnim potrebama utvrđuje se održavanje edukativnih radionica, stručnih skupova i predavanja te manifestacija koje pridonose unapređenju i razvoju poljoprivrede.

Za realizaciju programa, projekata i manifestacije iz stavka prvog ovog članka u Proračunu planiraju se novčana sredstva u iznosu od 5.000,00 kn.

Za realizaciju programa, projekata i manifestacija iz stavka 1. ovog članka sredstva se nositeljima dodjeljuju temeljem javnog natječaja ili javnog poziva.

Članak 8.

Realizacija ovog Programa vezana je uz realizaciju Proračuna, te se izmjene i dopune istog vrše ovisno o izmjenama i dopunama Proračuna za 2018.g.

Članak 9.

Ovaj Program objavit će se u Službenom glasniku KZŽ a primjenjuje se za 2018.g

PREDSJEDNIK OPĆINSKOG

VIJEĆA

Zlatko Žeinski,dipl.oec.